title: Provedbena uredba Komisije (EU) 2019/364 оd 13. prosinca 2018. o utvrđivanju provedbenih tehničkih standarda u vezi s formatom zahtjeva za registraciju i proširenje registracije trgovinskih repozitorija u skladu s Uredbom (EU) 2015/2365 Europskog parlamenta i Vijeća (Tekst značajan za EGP.)

text:
                  22.3.2019

                  HR

                  Službeni list Europske unije

                  L 81/125

         PROVEDBENA UREDBA KOMISIJE (EU) 2019/364
         оd 13. prosinca 2018.
         o utvrđivanju provedbenih tehničkih standarda u vezi s formatom zahtjeva za registraciju i proširenje registracije trgovinskih repozitorija u skladu s Uredbom (EU) 2015/2365 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2365 Europskog parlamenta i Vijeća od 25. studenoga 2015. o transparentnosti transakcija financiranja vrijednosnih papira i ponovne uporabe te o izmjeni Uredbe (EU) br. 648/2012 (1), a posebno njezin članak 5. stavak 8.,
         budući da:

                     (1)

                     Jedinstveni format zahtjeva za registraciju i proširenje registracije trgovinskih repozitorija koji se podnose Europskom nadzornom tijelu za vrijednosne papire i tržišta kapitala (ESMA) trebao bi omogućiti da se sve informacije zatražene u skladu s Delegiranom uredbom Komisije (EU) 2019/359 (2) podnesu ESMA-i te da ih ona lako identificira.

                     (2)

                     Kako bi se olakšala identifikacija informacija koje podnose trgovinski repozitoriji, svaki dokument iz zahtjeva trebao bi biti označen jedinstvenim referentnim brojem.

                     (3)

                     U skladu s člankom 1. stavkom 3. Delegirane uredbe (EU) 2019/359 ako trgovinski repozitorij koji podnosi zahtjev smatra da se zahtjev iz Delegirane uredbe (EU) 2019/359 na njega ne primjenjuje, on mora u svojem zahtjevu jasno navesti taj zahtjev i objasniti zašto se taj zahtjev ne primjenjuje. Ti zahtjevi i objašnjenja trebali bi se jasno navesti u zahtjevu za registraciju ili proširenje registracije.

                     (4)

                     Sve informacije podnesene ESMA-i u zahtjevu za registraciju ili proširenje registracije trgovinskog repozitorija trebale bi se dostaviti na trajnom mediju kako je definirano u Direktivi 2009/65/EZ Europskog parlamenta i Vijeća (3) kako bi se omogućila njihova pohrana za buduću uporabu i reprodukciju.

                     (5)

                     Ova Uredba temelji se na nacrtu provedbenih tehničkih standarda koje je ESMA dostavila Europskoj komisiji u skladu s postupkom iz članka 15. Uredbe (EU) br. 1095/2010 Europskog parlamenta i Vijeća (4).

                     (6)

                     ESMA je provela otvorena javna savjetovanja o ovom nacrtu provedbenih tehničkih standarda, analizirala je moguće povezane troškove i koristi te zatražila mišljenje Interesne skupine za vrijednosne papire i tržišta kapitala osnovane u skladu s člankom 37. Uredbe (EU) br. 1095/2010,

               DONIJELA JE OVU UREDBU:

            Članak 1.
            Format zahtjeva za registraciju i proširenje registracije

               1.   Zahtjev za registraciju ili proširenje registracije podnosi se u formatu utvrđenom u Prilogu.

               2.   Trgovinski repozitorij označava svaki dokument koji podnosi jedinstvenim referentnim brojem te jasno navodi na koji se specifičan zahtjev iz Delegirane uredbe (EU) 2019/359 dokument odnosi.

               3.   U zahtjevu za registraciju ili proširenje registracije jasno se navode razlozi zbog kojih informacije koje se odnose na određeni zahtjev nisu podnesene.

               4.   Zahtjev za registraciju ili proširenje registracije dostavlja se na trajnom mediju kako je definirano u članku 2. stavku 1. točki (m) Direktive 2009/65/EZ.

            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. prosinca 2018.

                  Za Komisiju

                  Predsjednik

               Jean-Claude JUNCKER

            (1)  SL L 337, 23.12.2015., str. 1.

            (2)  Delegirana uredba Komisije (EU) 2019/359 оd 13. prosinca 2018. o dopuni Uredbe (EU) 2015/2365 Europskog parlamenta i Vijeća u vezi s regulatornim tehničkim standardima kojima se utvrđuju pojedinosti zahtjeva za registraciju i proširenje registracije trgovinskog repozitorija (vidjeti stranicu 45. ovoga Službenog lista).

            (3)  Direktiva 2009/65/EZ Europskog parlamenta i Vijeća od 13. srpnja 2009. o usklađivanju zakona i drugih propisa u odnosu na subjekte za zajednička ulaganja u prenosive vrijednosne papire (UCITS) (SL L 302, 17.11.2009., str. 32.).

            (4)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala) (SL L 331, 15.12.2010., str. 84.).

            PRILOG

                        FORMAT ZAHTJEVA ZA REGISTRACIJU ILI PROŠIRENJE REGISTRACIJE TRGOVINSKOG REPOZITORIJA

                        OPĆE INFORMACIJE

                        Datum podnošenja zahtjeva

                        Ime trgovinskog repozitorija

                        Adresa sjedišta trgovinskog repozitorija

                        Vrste transakcija financiranja vrijednosnim papirima za koje trgovinski repozitorij podnosi zahtjev za registraciju

                        Ime osobe odgovorne za zahtjev

                        Podaci za kontakt osobe odgovorne za zahtjev

                        Ime osoba koje su odgovorne za usklađenost trgovinskog repozitorija s propisima ili koje sudjeluju u ocjeni njegove usklađenosti s propisima

                        Podaci za kontakt osoba koje su odgovorne za usklađenost trgovinskog repozitorija s propisima ili koje sudjeluju u ocjeni njegove usklađenosti s propisima

                        Identifikacija matičnog društva ili društva kćeri

                        UPUĆIVANJE NA DOKUMENTE (1)

                        Članak Delegirane uredbe (EU) 2019/359

                        Jedinstveni referentni broj dokumenta

                        Naslov dokumenta

                        Poglavlje/odjeljak/stranica dokumenta gdje su navedene informacije ili razlog zbog kojeg informacije nisu navedene

               (1)  Za sve informacije zatražene na temelju Delegirane uredbe (EU) 2019/359, osim članka 1. točaka (a), (c) i (g) tog akta.


title: Provedbena uredba Komisije (EU) 2019/365 оd 13. prosinca 2018. o utvrđivanju provedbenih tehničkih standarda u vezi s postupcima i obrascima za razmjenu informacija o sankcijama, mjerama i istragama u skladu s Uredbom (EU) 2015/2365 Europskog parlamenta i Vijeća (Tekst značajan za EGP.)

text:
                  22.3.2019

                  HR

                  Službeni list Europske unije

                  L 81/128

         PROVEDBENA UREDBA KOMISIJE (EU) 2019/365
         оd 13. prosinca 2018.
         o utvrđivanju provedbenih tehničkih standarda u vezi s postupcima i obrascima za razmjenu informacija o sankcijama, mjerama i istragama u skladu s Uredbom (EU) 2015/2365 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2365 Europskog parlamenta i Vijeća od 25. studenoga 2015. o transparentnosti transakcija financiranja vrijednosnih papira i ponovne uporabe te o izmjeni Uredbe (EU) br. 648/2012 (1), a posebno njezin članak 25. stavak 4.,
         budući da:

                     (1)

                     Kako bi se osiguralo da Europsko nadzorno tijelo za vrijednosne papire i tržišta kapitala (ESMA) zaprima potpune i točne informacije o izrečenim administrativnim i kaznenim mjerama te poduzetim kaznenim istragama u vezi s kršenjima Uredbe (EU) 2015/2365, trebalo bi utvrditi zajedničke postupke i obrasce za podnošenje tih informacija.

                     (2)

                     Kako bi se izbjegli eventualni dvostruki unosi i sukobi nadležnosti među više tijela za izvješćivanje u državama članicama, trebalo bi za razmjenu informacija s ESMA-om odrediti jedinstvenu kontaktnu točku u svakoj državi članici.

                     (3)

                     Kako bi se osigurala relevantnost informacija u godišnjim izvješćima o sankcijama, mjerama i istragama koja će objaviti ESMA, trebalo bi na temelju posebnih obrazaca u informacijama koje dostavljaju nadležna tijela jasno naznačiti koje su odredbe Uredbe (EU) 2015/2365 prekršene.

                     (4)

                     Nadležno tijelo trebalo bi ESMA-i dostaviti presliku odluke o izricanju administrativne sankcije ili mjere i jasan sažetak koji sadržava bitne elemente te odluke. Međutim, kako bi se smanjilo opterećenje povezano s izvješćivanjem, ako je ESMA na temelju članka 25. stavka 3. Uredbe (EU) 2015/2365 već obaviještena o određenoj administrativnoj sankciji ili mjeri, od nadležnog bi tijela trebalo zahtijevati da samo navede jasno upućivanje na tu sankciju ili mjeru.

                     (5)

                     Ova Uredba temelji se na nacrtu provedbenih tehničkih standarda koji je ESMA dostavila Europskoj komisiji u skladu s postupkom iz članka 15. Uredbe (EU) br. 1095/2010 Europskog parlamenta i Vijeća (2).

                     (6)

                     U skladu s člankom 15. Uredbe (EU) br. 1095/2010 ESMA nije provela otvorena javna savjetovanja o nacrtu provedbenih tehničkih standarda na kojem se temelji ova Uredba niti je analizirala moguće povezane troškove i koristi uvođenja standardnih obrazaca i postupaka za relevantna nadležna tijela jer bi to bilo nerazmjerno u odnosu na njihov opseg i učinak, uzimajući u obzir to da bi adresati provedbenih tehničkih standarda bili samo nacionalna nadležna tijela država članica, a ne sudionici na tržištu.

                     (7)

                     ESMA je zatražila mišljenje Interesne skupine za vrijednosne papire i tržišta kapitala osnovane u skladu s člankom 37. Uredbe (EU) br. 1095/2010,

               DONIJELA JE OVU UREDBU:

            Članak 1.
            Kontaktne točke

               1.   Europsko nadzorno tijelo za vrijednosne papire i tržišta kapitala (ESMA) određuje jedinstvenu kontaktnu točku za zaprimanje informacija iz članka 25. stavaka 1. i 2. Uredbe (EU) 2015/2365 i za svu komunikaciju o svim pitanjima povezanima sa zaprimanjem tih informacija. Pojedinosti o kontaktnoj točki dostupne su na internetskim stranicama ESMA-e.

               2.   Nadležna tijela svake države članice određuju jedinstvenu kontaktnu točku za tu državu članicu za svu komunikaciju u vezi s dostavom informacija iz članka 25. stavaka 1. i 2. Uredbe (EU) 2015/2365. Nadležna tijela obavješćuju ESMA-u o tim kontaktnim točkama.

            Članak 2.
            Godišnje podnošenje zbirnih informacija

               1.   Kontaktne točke koje nadležna tijela odrede za svaku državu članicu na temelju članka 1. stavka 2. ESMA-i dostavljaju informacije iz članka 25. stavka 1. Uredbe (EU) 2015/2365 uporabom obrasca iz Priloga I. ovoj Uredbi. Dostavljaju se preslike odluka kojima se izriču administrativne sankcije i druge administrativne mjere te sažeci tih odluka, osim ako je ESMA na temelju članka 25. stavka 3. Uredbe (EU) 2015/2365 već obaviještena o tim sankcijama ili mjerama. Preslike odluka dostavljaju se kao privitci e-pošti koja se šalje uz obrazac.

               2.   Kontaktne točke koje nadležna tijela odrede za svaku državu članicu na temelju članka 1. stavka 2. ESMA-i dostavljaju informacije iz članka 25. stavka 2. Uredbe (EU) 2015/2365 uporabom obrasca iz Priloga II. ovoj Uredbi.

               3.   Obrasci iz stavaka 1. i 2. obuhvaćaju izvještajno razdoblje koje traje jednu kalendarsku godinu te se elektronički popunjavaju i zajedno sa svim privicima dostavljaju e-poštom ESMA-inoj kontaktnoj točki najkasnije do 31. ožujka sljedeće godine.
               Obrasci iz stavaka 1. i 2. prvi se put dostavljaju 2018. za kalendarske godine 2016. i 2017.

            Članak 3.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. prosinca 2018.

                  Za Komisiju

                  Predsjednik

               Jean-Claude JUNCKER

            (1)  SL L 337, 23.12.2015., str. 1.

            (2)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala) (SL L 331, 15.12.2010., str. 84.).

            PRILOG I.
            Tekst slike

               Obrazac za podnošenje zbirnih i detaljnih informacija o svim izrečenim administrativnim sankcijama i drugim administrativnim mjerama
               Zbirne i detaljne informacije o svim administrativnim sankcijama i drugim administrativnim mjerama koje je [naziv nadležnog tijela] izreklo tijekom [godina] na temelju članka … …
               POŠILJATELJ:
               Država članica:
               Nadležno tijelo:
               Adresa:
               (Podaci za kontakt osobe određene za kontakt)
               Ime:
               Telefon:
               E-pošta:
               PRIMATELJ:
               ESMA
               (Podaci za kontakt osobe određene za kontakt)
               Ime:
               Telefon:
               E-pošta:
               Izvještajno razdoblje:
               Poštovani [unijeti odgovarajuće ime],
               u skladu s člankom 25. stavkom 1. Uredbe (EU) 2015/2365 dostavljamo ESMA-i zbirne i detaljne informacije o svim administrativnim sankcijama i drugim administrativnim mjerama koje je [naziv nadležnog tijela] izreklo tijekom [godina].

            Tekst slike

               Zbirne informacije navedene su u sljedećoj tablici:
               Odredbe Uredbe (EU) 2015/2365 u vezi s kojima su izrečene administrativne sankcije/mjere
               Broj sankcija/mjera izrečenih u izvještajnom razdoblju
               Novčani iznos financijskih sankcija izrečenih u izvještajnom razdoblju
               [broj članka, stavka, podstavka]
               [broj sankcija/mjera]
               [novčani iznos financijskih sankcija (1)]
               Ukupne sankcije/mjere (2)
               [ukupni broj sankcija/mjera]
               [ukupni novčani iznos financijskih sankcija]
               Detaljne informacije u vezi sa svakom mjerom i sankcijom iz prethodne tablice dostavljaju se kako slijedi.
               Prvo, ESMA-u smo u skladu s člankom 25. stavkom 3. Uredbe (EU) 2015/2365 već obavijestili o sljedećim mjerama i sankcijama izrečenima tijekom godina]:
               [Popis svih mjera i sankcija o kojima je ESMA obaviještena u relevantnom razdoblju]
               Drugo, preslike odluke/odluka za sljedeće mjere i sankcije izrečene u [UNIJETI GODINU] dostavljaju se u zasebnom privitku/privicima e-pošti koja se šalje uz ovaj obrazac:
               [Popis svih mjera i sankcija o kojima je donesena odluka]
               Treće, u nastavku su navedeni sažeci sljedećih mjera i sankcija:
               [Popis označen brojevima (1., 2., 3. itd.) svih mjera i sankcija za koje se zatim navodi sažetak]
               1. [Upućivanje na prvu mjeru/sankciju koja je prethodno navedena]
               [Sažetak mjere/sankcije]
               2. [Upućivanje na drugu mjeru/sankciju koja je prethodno navedena]
               [Sažetak mjere/sankcije]
               [Za treći i sljedeće sažetke koji se navode, nastaviti brojčani redoslijed i upotrijebiti prethodno navedeni format.]
               [S poštovanjem
               [potpis]
               (1) Unijeti vrijednost u eurima ili u nacionalnoj valuti. Ako se relevantne sankcije ne odnose samo na kršenja relevantnog članka Uredbe (EU) 2015/2365 već i na druge odredbe, uz svaku vrijednost dodaje se napomena „ZBIRNI IZNOS”.
               (2) Budući da se izrečene sankcije/mjere mogu temeljiti na više zakonskih odredaba, zbroj različitih redaka (broj sankcija ili mjera/novčanih iznosa financijskih kazni) ne mora odgovarati ukupnom broju izrečenih sankcija/mjera ili ukupnom iznosu izrečenih novčanih kazni.

            PRILOG II.
            Tekst slike

               Obrazac za podnošenje anonimiziranih i zbirnih informacija o svim poduzetim kaznenim istragama i izrečenim kaznenim sankcijama
               Anonimizirane i zbirne informacije o svim poduzetim kaznenim istragama i izrečenim kaznenim sankcijama tijekom [godine] na temelju članka … …
               POŠILJATELJ:
               Država članica:
               Nadležno tijelo:
               Adresa:
               (Podaci za kontakt osobe određene za kontakt)
               Ime:
               Telefon:
               E-pošta:
               PRIMATELJ:
               ESMA
               (Podaci za kontakt osobe određene za kontakt)
               Ime:
               Telefon:
               E-pošta:
               Izvještajno razdoblje:
               Poštovani [unijeti odgovarajuće ime],
               u skladu s člankom 25. stavkom 2. Uredbe (EU) 2015/2365 dostavljamo ESMA-i anonimizirane i zbirne informacije o svim poduzetim kaznenim istragama i izrečenim kaznenim sankcijama u [državi članici] tijekom [godina].

            Tekst slike

               Zbirne informacije navedene su u sljedećoj tablici:
               Kaznene istrage:
               Odredbe Uredbe (EU) 2015/2365 na temelju kojih su poduzete kaznene istrage.
               Broj kaznenih istraga u izvještajnom razdoblju
               [broj članka, stavka, podstavka]
               [broj kaznenih istraga]
               Ukupan broj kaznenih istraga
               [ukupan broj kaznenih istraga (1)]
               Izrečene kaznene sankcije:
               Odredbe Uredbe (EU) 2015/2365 u vezi s kojima su izrečene administrativne sankcije/mjere.
               Broj kaznenih sankcija izrečenih u izvještajnom razdoblju
               Iznos novčanih kazni izrečenih u izvještajnom razdoblju
               [broj članka, stavka, podstavka]
               [broj kaznenih sankcija]
               [iznos novčanih kazni (2)]
               Ukupan broj kaznenih sankcija (3)
               [ukupan broj kaznenih sankcija]
               [ukupan iznos novčanih kazni]
               S poštovanjem
               [potpis]
               (1) Budući da se kaznene istrage mogu temeljiti na više zakonskih odredbi, zbroj različitih redaka ne mora odgovarati ukupnom broju kaznenih istraga.
               (2) Unijeti vrijednost u eurima ili u nacionalnoj valuti. Ako se relevantne sankcije ne odnose samo na kršenja relevantnog članka Uredbe (EU) 2015/2365 već i na druge odredbe, uz svaku vrijednost dodaje se napomena „ZBIRNI IZNOS”.
               (3) Budući da se izrečene kaznene sankcije mogu temeljiti na više zakonskih odredbi, zbroj različitih redaka (broj kaznenih sankcija/iznos) ne mora odgovarati ukupnom broju kaznenih sankcija/ukupnom iznosu izrečenih novčanih kazni.


title: Provedbena uredba Komisije (EU) 2019/586 оd 11. travnja 2019. o izmjeni dijela 1. Priloga I. Uredbi Komisije (EZ) br. 798/2008 u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popis trećih zemalja, državnih područja, zona ili kompartmenta iz kojih je odobreno unošenje pošiljaka peradi i proizvoda od peradi u Uniju (Tekst značajan za EGP.)

text:
                  11.4.2019

                  HR

                  Službeni list Europske unije

                  LI 100/4

         PROVEDBENA UREDBA KOMISIJE (EU) 2019/586
         оd 11. travnja 2019.
         o izmjeni dijela 1. Priloga I. Uredbi Komisije (EZ) br. 798/2008 u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popis trećih zemalja, državnih područja, zona ili kompartmenta iz kojih je odobreno unošenje pošiljaka peradi i proizvoda od peradi u Uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. točke 1. i 4.,
         uzimajući u obzir Direktivu Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina peradi i jajima za valenje unutar Zajednice i njihov uvoz iz trećih zemalja (2), a posebno njezin članak 23. stavak 1.,
         budući da:

                     (1)

                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji (UEU). Europsko vijeće donijelo je 22. ožujka 2019. u dogovoru s Ujedinjenom Kraljevinom Odluku (EU) 2019/476 (3) o produljenju razdoblja iz članka 50. stavka 3. UEU-a. U skladu s tom odlukom, ako Zastupnički dom ne odobri Sporazum o povlačenju najkasnije 29. ožujka 2019., razdoblje predviđeno u članku 50. stavku 3. UEU-a produljuje se do 12. travnja 2019. Budući da Sporazum o povlačenju nije odobren do 29. ožujka 2019., pravo Unije prestat će se primjenjivati na Ujedinjenu Kraljevinu i u njoj od 13. travnja 2019. („datum povlačenja”).

                     (2)

                     Uredbom Komisije (EZ) br. 798/2008 (4) utvrđen je popis trećih zemalja, državnih područja, zona ili kompartmenta iz kojih je dopušten uvoz i provoz peradi i proizvoda od peradi („proizvodi”) kroz Uniju te zahtjevi veterinarskog certificiranja. Njome je predviđeno da se ti proizvodi mogu uvoziti u Uniju i kroz nju provoziti samo ako dolaze iz trećih zemalja, državnih područja, zona ili kompartmenta navedenih u stupcima 1. i 3. tablice iz dijela 1. Priloga I. toj uredbi.

                     (3)

                     Ujedinjena Kraljevina Velike Britanije i Sjeverne Irske pružila je potrebna jamstva da će zajedno s nekim svojim krunskim posjedima od datuma povlačenja ispunjavati uvjete iz Uredbe (EZ) br. 798/2008 za unošenje pošiljaka navedenih proizvoda u Uniju, i to tako što će ostati usklađena sa zakonodavstvom Unije tijekom početnog razdoblja od najmanje devet mjeseci.

                     (4)

                     Stoga, uzimajući u obzir navedena posebna jamstva koja je pružila Ujedinjena Kraljevina Velike Britanije i Sjeverne Irske, a kako bi se izbjegli nepotrebni poremećaji u trgovini nakon datuma povlačenja, Ujedinjenu Kraljevinu Velike Britanije i Sjeverne Irske i neke njezine krunske posjede trebalo bi uvrstiti na popis trećih zemalja, državnih područja, zona ili kompartmenta utvrđenih u dijelu 1. Priloga I. Uredbi (EZ) br. 798/2008 iz kojih je odobreno unošenje pošiljaka navedenih proizvoda u Uniju.

                     (5)

                     Prilog I. Uredbi (EZ) br. 798/2008 trebalo bi stoga na odgovarajući način izmijeniti.

                     (6)

                     Ova bi se Uredba trebala primjenjivati od 13. travnja 2019., osim ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Dio 1. Priloga I. Uredbi (EZ) br. 798/2008 mijenja se u skladu s tekstom iz Priloga ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 13. travnja 2019.
            Međutim, ne primjenjuje se ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 11. travnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 18, 23.1.2003., str. 11.

            (2)  SL L 343, 22.12.2009., str. 74.

            (3)  Odluka Europskog vijeća (EU) 2019/476, donesena u dogovoru s Ujedinjenom Kraljevinom, od 22. ožujka 2019. o produljenju razdoblja iz članka 50. stavka 3. UEU-a (SL L 80 I, 22.3.2019., str. 1.).

            (4)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

            PRILOG
            Dio 1. Priloga I. Uredbi (EZ) br. 798/2008 mijenja se kako slijedi:

                        (a)

                        umeću se sljedeći reci nakon unosa za Kinu:

                                    Oznaka ISO i ime treće zemlje ili državnog područja

                                    Oznaka treće zemlje, državnog područja, zone ili kompartmenta

                                    Opis treće zemlje, državnog područja, zone ili kompartmenta

                                    Veterinarski certifikat

                                    Posebni uvjeti

                                    Posebni uvjeti

                                    Status nadzora influence ptica

                                    Status cijepljenja protiv influence ptica

                                    Status kontrole salmonele

                                    Obrasci

                                    Dodatna jamstva

                                    Zaključni datum

                                    Početni datum

                                    1.

                                    2.

                                    3.

                                    4.

                                    5.

                                    6.

                                    6.A

                                    6.B

                                    7.

                                    8.

                                    9.

                                    „GB – Ujedinjena Kraljevina Velike Britanije i Sjeverne Irske

                                    GB-0

                                    Cijela zemlja

                                    SPF

                                    BPP, BPR, DOC, DOR, HEP, HER, SRP, SRA, LT20,

                                    A

                                    WGM

                                    EP, E, POU, RAT

                                    GG – Guernsey

                                    GG-0

                                    Cijela zemlja

                                    SPF

                                    BPP, BPR, DOC, DOR, HEP, HER, SRP, SRA, LT20,

                                    A”

                                    WGM

                                    EP, E, POU, RAT

                        (b)

                        umeće se sljedeći redak nakon unosa za Island:

                                    Oznaka ISO i ime treće zemlje ili državnog područja

                                    Oznaka treće zemlje, državnog područja, zone ili kompartmenta

                                    Opis treće zemlje, državnog područja, zone ili kompartmenta

                                    Veterinarski certifikat

                                    Posebni uvjeti

                                    Posebni uvjeti

                                    Status nadzora influence ptica

                                    Status cijepljenja protiv influence ptica

                                    Status kontrole salmonele

                                    Obrasci

                                    Dodatna jamstva

                                    Zaključni datum

                                    Početni datum

                                    1.

                                    2.

                                    3.

                                    4.

                                    5.

                                    6.

                                    6.A

                                    6.B

                                    7.

                                    8.

                                    9.

                                    „JE – Jersey

                                    JE-0

                                    Cijela zemlja

                                    SPF

                                    BPP, BPR, DOC, DOR, HEP, HER, SRP, SRA, LT20,

                                    A”

                                    WGM

                                    EP, E, POU, RAT


title: Provedbena uredba Komisije (EU) 2019/587 оd 11. travnja 2019. o izmjeni Priloga I. Uredbi (EZ) br. 119/2009 u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popis trećih zemalja ili njihovih dijelova iz kojih je odobreno unošenje pošiljaka mesa divljih leporida, određenih divljih kopnenih sisavaca i kunića iz uzgoja u Uniju (Tekst značajan za EGP.)

text:
                  11.4.2019

                  HR

                  Službeni list Europske unije

                  LI 100/8

         PROVEDBENA UREDBA KOMISIJE (EU) 2019/587
         оd 11. travnja 2019.
         o izmjeni Priloga I. Uredbi (EZ) br. 119/2009 u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popis trećih zemalja ili njihovih dijelova iz kojih je odobreno unošenje pošiljaka mesa divljih leporida, određenih divljih kopnenih sisavaca i kunića iz uzgoja u Uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu njezina članka 8., članak 8. točku 1. prvi podstavak, članak 8. točku 4. i članak 9. stavak 4.,
         budući da:

                     (1)

                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji (UEU). Europsko vijeće donijelo je 22. ožujka 2019. u dogovoru s Ujedinjenom Kraljevinom Odluku (EU) 2019/476 (2) o produljenju razdoblja iz članka 50. stavka 3. UEU-a. U skladu s tom odlukom, ako Zastupnički dom ne odobri Sporazum o povlačenju najkasnije 29. ožujka 2019., razdoblje predviđeno u članku 50. stavku 3. UEU-a produljuje se do 12. travnja 2019. Budući da Sporazum o povlačenju nije odobren do 29. ožujka 2019., pravo Unije prestat će se primjenjivati na Ujedinjenu Kraljevinu i u njoj od 13. travnja 2019. („datum povlačenja”).

                     (2)

                     Uredbom Komisije (EZ) br. 119/2009 (3) utvrđuju se uvjeti javnog zdravlja i zdravlja životinja te uvjeti certificiranja za unošenje u Uniju pošiljaka mesa divljih leporida, određenih divljih kopnenih sisavaca i kunića iz uzgoja te popis trećih zemalja i njihovih dijelova iz kojih je odobreno unošenje takvih pošiljaka u Uniju.

                     (3)

                     Ujedinjena Kraljevina Velike Britanije i Sjeverne Irske pružila je potrebna jamstva da će zajedno s nekim svojim krunskim posjedima od datuma povlačenja ispunjavati uvjete iz Uredbe (EZ) br. 119/2009 za unošenje pošiljaka mesa divljih leporida, određenih divljih kopnenih sisavaca i kunića iz uzgoja u Uniju, i to tako što će ostati usklađena sa zakonodavstvom Unije tijekom početnog razdoblja od najmanje devet mjeseci.

                     (4)

                     Stoga, uzimajući u obzir navedena posebna jamstva koja je pružila Ujedinjena Kraljevina Velike Britanije i Sjeverne Irske, a kako bi se izbjegli nepotrebni poremećaji u trgovini nakon datuma povlačenja, Ujedinjenu Kraljevinu i neke njezine krunske posjede trebalo bi uvrstiti na popis trećih zemalja i njihovih dijelova utvrđenih u Prilogu I. Uredbi (EZ) br. 119/2009 iz kojih je odobreno unošenje pošiljaka mesa divljih leporida, određenih divljih kopnenih sisavaca i kunića iz uzgoja u Uniju.

                     (5)

                     Prilog I. Uredbi (EZ) br. 119/2009 trebalo bi stoga na odgovarajući način izmijeniti.

                     (6)

                     Ova bi se Uredba trebala primjenjivati od 13. travnja 2019., osim ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Dio 1. Priloga I. Uredbi (EZ) br. 119/2009 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 13. travnja 2019.
            Međutim, ne primjenjuje se ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 11. travnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 18, 23.1.2003., str. 11.

            (2)  Odluka Europskog vijeća (EU) 2019/476, donesena u dogovoru s Ujedinjenom Kraljevinom, od 22. ožujka 2019. o produljenju razdoblja iz članka 50. stavka 3. UEU-a (SL L 80 I, 22.3.2019., str. 1.).

            (3)  Uredba Komisije (EZ) br. 119/2009 od 9. veljače 2009. o utvrđivanju popisa trećih zemalja ili njihovih dijelova za uvoz mesa divljih leporida, određenih divljih kopnenih sisavaca i kunića iz uzgoja u Zajednicu ili njegov provoz kroz Zajednicu te zahtjeva za veterinarsko certificiranje (SL L 39, 10.2.2009., str. 12.).

            PRILOG
            Tablica iz dijela 1. Priloga I. Uredbi (EZ) br. 119/2009 mijenja se kako slijedi:

                        (a)

                        umeću se sljedeći reci nakon unosa za Kanadu:

                                    „Ujedinjena Kraljevina Velike Britanije i Sjeverne Irske

                                    GB

                                    WL

                                    RM

                                    WM

                                    Guernsey

                                    GG

                                    WL

                                    RM

                                    WM”

                        (b)

                        umeću se sljedeći reci nakon unosa za Grenland:

                                    „Jersey

                                    JE

                                    WL

                                    RM

                                    WM”


title: Provedbena uredba Komisije (EU) 2019/588 оd 11. travnja 2019. o izmjeni Priloga I. Uredbi (EU) br. 605/2010 u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popis trećih zemalja ili njihovih dijelova iz kojih je odobreno unošenje pošiljaka sirovog mlijeka, mliječnih proizvoda, kolostruma i proizvoda na osnovi kolostruma namijenjenih prehrani ljudi u Uniju (Tekst značajan za EGP.)

text:
                  11.4.2019

                  HR

                  Službeni list Europske unije

                  LI 100/11

         PROVEDBENA UREDBA KOMISIJE (EU) 2019/588
         оd 11. travnja 2019.
         o izmjeni Priloga I. Uredbi (EU) br. 605/2010 u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popis trećih zemalja ili njihovih dijelova iz kojih je odobreno unošenje pošiljaka sirovog mlijeka, mliječnih proizvoda, kolostruma i proizvoda na osnovi kolostruma namijenjenih prehrani ljudi u Uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu njezina članka 8., članak 8. točku 1. prvi podstavak, članak 8. točku 4. i članak 9. stavak 4.,
         budući da:

                     (1)

                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji (UEU). Europsko vijeće donijelo je 22. ožujka 2019. u dogovoru s Ujedinjenom Kraljevinom Odluku (EU) 2019/476 (2) o produljenju razdoblja iz članka 50. stavka 3. UEU-a. U skladu s tom odlukom, ako Zastupnički dom ne odobri Sporazum o povlačenju najkasnije 29. ožujka 2019., razdoblje predviđeno u članku 50. stavku 3. UEU-a produljuje se do 12. travnja 2019. Budući da Sporazum o povlačenju nije odobren do 29. ožujka 2019., pravo Unije prestat će se primjenjivati na Ujedinjenu Kraljevinu i u njoj od 13. travnja 2019. („datum povlačenja”).

                     (2)

                     Uredbom Komisije (EU) br. 605/2010 (3) utvrđuju se uvjeti javnog zdravlja i zdravlja životinja te zahtjevi za izdavanje certifikata za unošenje pošiljki sirovog mlijeka, mliječnih proizvoda, kolostruma i proizvoda na osnovi kolostruma namijenjenih prehrani ljudi u Uniju te popis trećih zemalja ili njihovih dijelova iz kojih je odobreno unošenje takvih pošiljaka u Uniju.

                     (3)

                     Ujedinjena Kraljevina Velike Britanije i Sjeverne Irske pružila je potrebna jamstva da će zajedno s nekim svojim krunskim posjedima od datuma povlačenja ispunjavati uvjete iz Uredbe (EU) br. 605/2010 za unošenje pošiljaka sirovog mlijeka, mliječnih proizvoda, kolostruma i proizvoda na osnovi kolostruma namijenjenih prehrani ljudi u Uniju, i to tako što će ostati usklađena sa zakonodavstvom Unije tijekom početnog razdoblja od najmanje devet mjeseci.

                     (4)

                     Stoga, uzimajući u obzir navedena posebna jamstva koja je pružila Ujedinjena Kraljevina Velike Britanije i Sjeverne Irske, a kako bi se izbjegli nepotrebni poremećaji u trgovini nakon datuma povlačenja, Ujedinjenu Kraljevinu i neke njezine krunske posjede trebalo bi uvrstiti u stupce „A”, „B” i „C” na popisu trećih zemalja, državnih područja i njihovih dijelova utvrđenih u Prilogu I. Uredbi (EU) br. 605/2010 iz kojih je odobreno unošenje pošiljaka sirovog mlijeka, mliječnih proizvoda, kolostruma i proizvoda na osnovi kolostruma namijenjenih prehrani ljudi u Uniju.

                     (5)

                     Prilog I. Uredbi (EU) br. 605/2010 trebalo bi stoga na odgovarajući način izmijeniti.

                     (6)

                     Ova bi se Uredba trebala primjenjivati od 13. travnja 2019., osim ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog I. Uredbi (EU) br. 605/2010 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 13. travnja 2019.
            Međutim, ne primjenjuje se ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 11. travnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 18, 23.1.2003., str. 11.

            (2)  Odluka Europskog vijeća (EU) 2019/476, donesena u dogovoru s Ujedinjenom Kraljevinom, od 22. ožujka 2019. o produljenju razdoblja iz članka 50. stavka 3. UEU-a (SL L 80 I, 22.3.2019., str. 1.).

            (3)  Uredba Komisije (EU) br. 605/2010 od 2. srpnja 2010. o uvjetima zdravlja životinja i javnog zdravlja te uvjetima veterinarskog certificiranja za unošenje sirovog mlijeka i mliječnih proizvoda namijenjenih prehrani ljudi u Europsku uniju (SL L 175, 10.7.2010., str. 1.).

            PRILOG
            Tablica iz Priloga I. Uredbi (EU) br. 605/2010 mijenja se kako slijedi:

                        (a)

                        umeću se sljedeći reci nakon unosa za Etiopiju:

                                    „GB

                                    Ujedinjena Kraljevina Velike Britanije i Sjeverne Irske

                                    +

                                    +

                                    +

                                    GG

                                    Guernsey

                                    +

                                    +

                                    +”

                        (b)

                        umeće se sljedeći redak nakon unosa za Island:

                                    „JE

                                    Jersey

                                    +

                                    +

                                    +”


title: Provedbena uredba Komisije (EU) 2019/589 оd 11. travnja 2019 o izmjeni Priloga III. Uredbi (EZ) br. 1251/2008 u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popis trećih zemalja, državnih područja, zona ili kompartmenta iz kojih je odobreno unošenje pošiljaka životinja akvakulture u Europsku uniju (Tekst značajan za EGP.)

text:
                  11.4.2019

                  HR

                  Službeni list Europske unije

                  LI 100/14

         PROVEDBENA UREDBA KOMISIJE (EU) 2019/589
         оd 11. travnja 2019
         o izmjeni Priloga III. Uredbi (EZ) br. 1251/2008 u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popis trećih zemalja, državnih područja, zona ili kompartmenta iz kojih je odobreno unošenje pošiljaka životinja akvakulture u Europsku uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i suzbijanju određenih bolesti akvatičnih životinja (1), a posebno njezin članak 22. i članak 61. stavak 3.,
         budući da:

                     (1)

                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji (UEU). Europsko vijeće donijelo je 22. ožujka 2019. u dogovoru s Ujedinjenom Kraljevinom Odluku (EU) 2019/476 (2) o produljenju razdoblja iz članka 50. stavka 3. UEU-a. U skladu s tom odlukom, ako Zastupnički dom ne odobri Sporazum o povlačenju najkasnije 29. ožujka 2019., razdoblje predviđeno u članku 50. stavku 3. UEU-a produljuje se do 12. travnja 2019. Budući da Sporazum o povlačenju nije odobren do 29. ožujka 2019., pravo Unije prestat će se primjenjivati na Ujedinjenu Kraljevinu i u njoj od 13. travnja 2019. („datum povlačenja”).

                     (2)

                     U Prilogu III. Uredbi Komisije (EZ) br. 1251/2008 (3) utvrđen je popis trećih zemalja, državnih područja, zona ili kompartmenata iz kojih je odobreno unošenje pošiljaka životinja akvakulture u Uniju.

                     (3)

                     Ujedinjena Kraljevina Velike Britanije i Sjeverne Irske pružila je potrebna jamstva da će zajedno s nekim svojim krunskim posjedima od datuma povlačenja ispunjavati uvjete iz Uredbe (EZ) br. 1251/2008 za unošenje pošiljaka životinja akvakulture u Uniju, i to tako što će ostati usklađena sa zakonodavstvom Unije tijekom početnog razdoblja od najmanje devet mjeseci.

                     (4)

                     Stoga, uzimajući u obzir navedena posebna jamstva koja je pružila Ujedinjena Kraljevina Velike Britanije i Sjeverne Irske, a kako bi se izbjegli nepotrebni poremećaji u trgovini nakon datuma povlačenja, Ujedinjenu Kraljevinu i neke njezine krunske posjede trebalo bi uvrstiti na popis trećih zemalja, državnih područja, zona ili kompartmenta utvrđenih u Prilogu III. Uredbi (EZ) br. 1251/2008 iz kojih je odobreno unošenje pošiljaka životinja akvakulture u Uniju.

                     (5)

                     Prilog III. Uredbi (EZ) br. 1251/2008 trebalo bi stoga na odgovarajući način izmijeniti.

                     (6)

                     Ova bi se Uredba trebala primjenjivati od 13. travnja 2019., osim ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog III. Uredbi (EZ) br. 1251/2008 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 13. travnja 2019.
            Međutim, ne primjenjuje se ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 11. travnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 328, 24.11.2006., str. 14.

            (2)  Odluka Europskog vijeća (EU) 2019/476, donesena u dogovoru s Ujedinjenom Kraljevinom, od 22. ožujka 2019. o produljenju razdoblja iz članka 50. stavka 3. UEU-a (SL L 80 I, 22.3.2019., str. 1.).

            (3)  Uredba Komisije (EZ) br. 1251/2008 od 12. prosinca 2008. o provedbi Direktive Vijeća 2006/88/EZ u pogledu uvjeta i kriterija certificiranja za stavljanje na tržište i uvoz u Zajednicu životinja i proizvoda akvakulture te utvrđivanju popisa vektorskih vrsta (SL L 337, 16.12.2008., str. 41.).

            PRILOG
            Tablica iz Priloga III. Uredbi (EZ) br. 1251/2008 mijenja se kako slijedi:

                        (a)

                        umeću se sljedeći reci nakon unosa za Cookove Otoke:

                                    „GB

                                    Ujedinjena Kraljevina Velike Britanije i Sjeverne Irske

                                    X

                                    X

                                    X

                                    Cijela zemlja

                                    GG

                                    Guernsey

                                    X

                                    X

                                    X

                                    Cijela zemlja”

                        (b)

                        umeću se sljedeći reci nakon unosa za Izrael:

                                    „JE

                                    Jersey

                                    X

                                    X

                                    X

                                    Cijela zemlja”


title: Provedbena uredba Komisije (EU) 2019/590 оd 11. travnja 2019. o izmjeni Priloga I. Provedbenoj uredbi (EU) 2018/659 u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popis trećih zemalja i dijelova državnog područja trećih zemalja iz kojih je odobren ulazak živih kopitara te sjemena, jajnih stanica i zametaka kopitara u Uniju (Tekst značajan za EGP.)

text:
                  11.4.2019

                  HR

                  Službeni list Europske unije

                  LI 100/17

         PROVEDBENA UREDBA KOMISIJE (EU) 2019/590
         оd 11. travnja 2019.
         o izmjeni Priloga I. Provedbenoj uredbi (EU) 2018/659 u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popis trećih zemalja i dijelova državnog područja trećih zemalja iz kojih je odobren ulazak živih kopitara te sjemena, jajnih stanica i zametaka kopitara u Uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (1), a posebno njezin članak 3. stavak 2. i članak 9. stavak 1. točku (c),
         uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (2), a posebno njezin članak 17. stavak 3.,
         uzimajući u obzir Direktivu Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (3), a posebno njezin članak 2. točku (i), članak 12. stavke 1., 4. i 5., članak 13. stavak 2. te članke 15., 16., 17. i 19.,
         budući da:

                     (1)

                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji (UEU). Europsko vijeće donijelo je 22. ožujka 2019. u dogovoru s Ujedinjenom Kraljevinom Odluku (EU) 2019/476 (4) o produljenju razdoblja iz članka 50. stavka 3. UEU-a. U skladu s tom odlukom, ako Zastupnički dom ne odobri Sporazum o povlačenju najkasnije 29. ožujka 2019., razdoblje predviđeno u članku 50. stavku 3. UEU-a produljuje se do 12. travnja 2019. Budući da Sporazum o povlačenju nije odobren do 29. ožujka 2019., pravo Unije prestat će se primjenjivati na Ujedinjenu Kraljevinu i u njoj od 13. travnja 2019. („datum povlačenja”).

                     (2)

                     Direktivom 2009/156/EZ utvrđuju se uvjeti zdravlja životinja kojima se uređuje uvoz kopitara u Uniju. Njome se utvrđuje da se u Uniju mogu uvoziti samo kopitari koji dolaze iz treće zemlje ili njezina dijela s popisa trećih zemalja koji je sastavljen u skladu s tom direktivom i koje prati zdravstveni certifikat koji odgovara obrascu koji je također sastavljen u skladu s tom direktivom.

                     (3)

                     Direktivom 92/65/EEZ utvrđuju se uvjeti zdravlja životinja kojima se uređuje uvoz sjemena, jajnih stanica i zametaka kopitara u Uniju. Njome se utvrđuje da se u Uniju mogu uvoziti samo proizvodi koji dolaze iz treće zemlje ili njezina dijela s popisa trećih zemalja koji je sastavljen u skladu s tom direktivom i koje prati zdravstveni certifikat koji odgovara obrascu koji je također sastavljen u skladu s tom direktivom. Zdravstvenim certifikatom mora se potvrditi da predmetni proizvodi potječu iz odobrenih centara za skupljanje i pohranu ili skupina za skupljanje i proizvodnju koje nude jamstva barem jednakovrijedna onima uspostavljenima u poglavlju I. Priloga D toj direktivi.

                     (4)

                     Provedbenom uredbom Komisije (EU) 2018/659 (5) utvrđuje se, među ostalim, popis trećih zemalja i dijelova državnog područja trećih zemalja iz kojih države članice odobravaju ulazak živih kopitara te sjemena, jajnih stanica i zametaka kopitara.

                     (5)

                     Ujedinjena Kraljevina Velike Britanije i Sjeverne Irske pružila je potrebna jamstva da će zajedno s nekim svojim krunskim posjedima od datuma povlačenja ispunjavati uvjete iz direktiva 2009/156/EZ i 92/65/EEZ te Provedbene uredbe (EU) 2018/659 za ulazak pošiljaka kopitara te sjemena, jajnih stanica i zametaka kopitara u Uniju, i to tako što će ostati usklađena sa zakonodavstvom Unije tijekom početnog razdoblja od najmanje devet mjeseci.

                     (6)

                     Stoga, uzimajući u obzir navedena posebna jamstva koja je pružila Ujedinjena Kraljevina Velike Britanije i Sjeverne Irske, a kako bi se izbjegli nepotrebni poremećaji u trgovini nakon datuma povlačenja, Ujedinjenu Kraljevinu Velike Britanije i Sjeverne Irske i neke njezine krunske posjede trebalo bi uvrstiti na popis trećih zemalja i dijelova državnog područja trećih zemalja utvrđenih u Prilogu I. Provedbenoj uredbi (EU) 2018/659 iz kojih je odobren ulazak živih kopitara te sjemena, jajnih stanica i zametaka kopitara u Uniju.

                     (7)

                     Kada je riječ o zdravstvenom statusu kopitara u Ujedinjenoj Kraljevini Velike Britanije i Sjeverne Irske i njezinim krunskim posjedima, te bi zemlje trebalo razvrstati u sanitarnu skupinu A te bi trebalo dopustiti ulazak svih kategorija kopitara.

                     (8)

                     Prilog I. Provedbenoj uredbi (EU) 2018/659 trebalo bi stoga na odgovarajući način izmijeniti.

                     (9)

                     Ova bi se Uredba trebala primjenjivati od 13. travnja 2019., osim ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

                     (10)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog I. Provedbenoj uredbi (EU) 2018/659 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 13. travnja 2019.
            Međutim, ne primjenjuje se ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 11. travnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 268, 24.9.1991., str. 56.

            (2)  SL L 268, 14.9.1992., str. 54.

            (3)  SL L 192, 23.7.2010., str. 1.

            (4)  Odluka Europskog vijeća (EU) 2019/476, donesena u dogovoru s Ujedinjenom Kraljevinom, od 22. ožujka 2019. o produljenju razdoblja iz članka 50. stavka 3. UEU-a (SL L 80 I, 22.3.2019., str. 1.).

            (5)  Provedbena uredba Komisije (EU) 2018/659 оd 12. travnja 2018. o uvjetima za ulazak u Uniju živih kopitara te sjemena, jajnih stanica i zametaka kopitara (SL L 110, 30.4.2018., str. 1.).

            PRILOG
            Tablica iz Priloga I. Provedbenoj uredbi (EU) 2018/659 mijenja se kako slijedi:

                        (a)

                        umeću se sljedeći reci nakon unosa za Falklandske Otoke:

                                    „GB

                                    Ujedinjena Kraljevina Velike Britanije i Sjeverne Irske

                                    GB-0

                                    Cijela zemlja

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X

                                    GG

                                    Guernsey

                                    GG-0

                                    Cijela zemlja

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X”

                        (b)

                        umeće se sljedeći redak nakon unosa za Island:

                                    „JE

                                    Jersey

                                    JE-0

                                    Cijela zemlja

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X”


title: Provedbena uredba Komisije (EU) 2019/1085 оd 25. lipnja 2019. o produljenju odobrenja aktivne tvari 1-metilciklopropen u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 i Priloga Provedbenoj uredbi Komisije (EU) 2015/408 (Tekst značajan za EGP.)

text:
                  26.6.2019

                  HR

                  Službeni list Europske unije

                  L 171/110

         PROVEDBENA UREDBA KOMISIJE (EU) 2019/1085
         оd 25. lipnja 2019.
         o produljenju odobrenja aktivne tvari 1-metilciklopropen u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 i Priloga Provedbenoj uredbi Komisije (EU) 2015/408
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1. u vezi s člankom 78. stavkom 2.,
         budući da:

                     (1)

                     Direktivom Komisije 2006/19/EZ (2) 1-metilciklopropen uvršten je u Prilog I. Direktivi Vijeća 91/414/EEZ (3) kao aktivna tvar.

                     (2)

                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivne tvari 1-metilciklopropen, kako je navedeno u dijelu A Priloga Provedbenoj uredbi (EU) br. 540/2011, istječe 31. listopada 2019.

                     (4)

                     Zahtjev za produljenje odobrenja aktivne tvari 1-metilciklopropen podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

                     (5)

                     Podnositelj zahtjeva dostavio je dodatnu dokumentaciju u skladu sa zahtjevima iz članka 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

                     (6)

                     Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 28. travnja 2017. Europskoj agenciji za sigurnost hrane („Agencija”) i Komisiji.

                     (7)

                     Agencija je izvješće o ocjeni produljenja dostavila na podnošenje primjedbi podnositelju zahtjeva i državama članicama te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.

                     (8)

                     Agencija je 28. svibnja 2018. Komisiji dostavila zaključak (6) o tome može li se očekivati da 1-metilciklopropen ispunjava mjerila za odobravanje iz članka 4. Uredbe (EZ) br. 1107/2009. Komisija je 12. i 13. prosinca 2018. Stalnom odboru za bilje, životinje, hranu i hranu za životinje dostavila nacrt izvješća o produljenju za 1-metilciklopropen.

                     (9)

                     S obzirom na nove kriterije za utvrđivanje svojstava endokrine disrupcije uvedene Uredbom Komisije (EU) 2018/605 (7), zaključak je Agencije da je vrlo mala vjerojatnost da je 1-metilciklopropen endokrini disruptor s učinkom na rad estrogena, androgena, hormona štitnjače i steroidnih hormona. Na temelju dostupnih podataka i postojećeg znanja (8) Agencija zaključuje da 1-metilciklopropen vjerojatno nema svojstva endokrine disrupcije. Komisija stoga smatra da se 1-metilciklopropen ne treba smatrati tvari sa svojstvima endokrine disrupcije.

                     (10)

                     Za jednu ili više reprezentativnih uporaba najmanje jednog sredstva za zaštitu bilja koje sadržava 1-metilciklopropen utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena.

                     (11)

                     U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete i ograničenja. Posebno je primjereno zadržati ograničenje uporabe te tvari isključivo kao sredstva za reguliranje rasta biljaka za skladištenje nakon berbe u skladištima koja se mogu hermetički zatvoriti.

                     (12)

                     U Provedbenoj uredbi Komisije (EU) 2015/408 (9) 1-metilciklopropen naveden je kao kandidat za zamjenu na temelju prihvatljivog dnevnog unosa te tvari, koji je znatno niži u odnosu na većinu odobrenih aktivnih tvari s obzirom na njihovu skupinu tvari ili kategorije njihove uporabe.

                     (13)

                     Agencija je na temelju novih toksikoloških podataka navedenih u spisu o postupku produljenja zaključila da je došlo do znatnog povećanja prihvatljivog dnevnog unosa. Stoga Komisija smatra da 1-metilciklopropen ne ispunjava kriterije navedene u točki 4. Priloga II. Uredbi (EZ) br. 1107/2009 te da stoga 1-metilciklopropen više ne ispunjava kriterije na temelju kojih se može smatrati kandidatom za zamjenu u skladu s člankom 24. Uredbe (EZ) br. 1107/2009. U skladu s tim, 1-metilciklopropen trebalo bi izbrisati iz Priloga Provedbenoj uredbi (EU) 2015/408.

                     (14)

                     Stoga je primjereno produljiti odobrenje aktivne tvari 1-metilciklopropen.

                     (15)

                     U skladu s člankom 20. stavkom 3. Uredbe (EZ) br. 1107/2009 u vezi s njezinim člankom 13. stavkom 4. trebalo bi na odgovarajući način izmijeniti Prilog Provedbenoj uredbi (EU) br. 540/2011.

                     (16)

                     Provedbenom uredbom Komisije (EU) 2018/1262 (10) datum isteka odobrenja za 1-metilciklopropen produljen je do 31. listopada 2019. kako bi se postupak produljenja mogao završiti prije isteka odobrenja te tvari. S obzirom na to da je odluka o produljenju odobrenja donesena prije novog datuma prestanka odobrenja, ova Uredba trebala bi se primjenjivati od 1. kolovoza 2019.

                     (17)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Produljenje odobrenja aktivne tvari
            Odobrenje aktivne tvari 1-metilciklopropen, kako je navedena u Prilogu I., produljuje se u skladu s uvjetima utvrđenima u tom prilogu.

            Članak 2.
            Izmjene Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Izmjena Provedbene uredbe (EU) 2015/408
            Unos za 1-metilciklopropen briše se iz Priloga Provedbenoj uredbi (EU) 2015/408.

            Članak 4.
            Stupanje na snagu i datum primjene
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. kolovoza 2019.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. lipnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  Direktiva Komisije 2006/19/EZ od 14. veljače 2006. o izmjeni Direktive Vijeća 91/414/EEZ radi uvrštavanja 1-metilciklopropena kao aktivne tvari (SL L 44, 15.2.2006., str. 15.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            (6)  EFSA Journal 2018.; 16(7):5308. Dostupno na internetu: www.efsa.europa.eu EFSA (Europska agencija za sigurnost hrane), 2018. Conclusion on the peer review of the pesticide risk assessment of the active substance 1-methylcyclopropene (Zaključak o stručnom pregledu procjene rizika od pesticida koji sadržavaju aktivnu tvar 1-metilciklopropen).

            (7)  Uredba Komisije (EU) 2018/605 оd 19. travnja 2018. o izmjeni Priloga II. Uredbi (EZ) br. 1107/2009 utvrđivanjem znanstvenih kriterija za određivanje svojstava endokrine disrupcije (SL L 101, 20.4.2018., str. 33.).

            (8)  Konceptualni okvir OECD-a, kako je analiziran u znanstvenom mišljenju EFSA-e o procjeni opasnosti endokrinih disruptora, Znanstveni odbor EFSA-e, 2013.

            (9)  Provedbena uredba Komisije (EU) 2015/408 оd 11. ožujka 2015. o provedbi članka 80. stavka 7. Uredbe (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i izradi popisa kandidata za zamjenu (SL L 67, 12.3.2015., str. 18.).

            (10)  Provedbena uredba Komisije (EU) 2018/1262 оd 20. rujna 2018. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari 1-metilciklopropen, beta-ciflutrin, klorotalonil, klorotoluron, klomazon, cipermetrin, daminozid, deltametrin, dimetenamid-p, diuron, fludioksonil, flufenacet, flurtamon, fostiazat, indoksakarb, MCPA, MCPB, prosulfokarb, tiofanat-metil i tribenuron (SL L 238, 21.9.2018., str. 62.).

            PRILOG I.

                        Uobičajeni naziv, identifikacijski brojevi

                        Kemijski naziv prema IUPAC-u

                        Čistoća (1)

                        Datum odobrenja

                        Prestanak odobrenja

                        Posebne odredbe

                        1-metilciklopropen
                        CAS br. 3100-04-7
                        CIPAC br. 767

                        1-metilciklopropen

                        ≥ 980 g/kg (tehnički koncentrat)
                        Sljedeće nečistoće izazivaju zabrinutost u toksikološkom smislu i ne smiju prelaziti sljedeću razinu u tehničkom materijalu (tehnički koncentrat):

                                    —

                                    1-kloro-2-metilpropen: najviše 0,2 g/kg,

                                    —

                                    3-kloro-2-metilpropen: najviše 0,2 g/kg.

                              Za 1-metilciklopropen dobiven in situ toksikološki su relevantne nečistoće heptan i metilcikloheksan. Te nečistoće ne bi trebale iznositi više od 10 %.

                        1. kolovoza 2019.

                        31. srpnja 2034.

                        Dopušten za uporabu isključivo kao sredstvo za reguliranje rasta biljaka za skladištenje nakon berbe u skladištima koja se mogu hermetički zatvoriti.
                        Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za 1-metilciklopropen, a posebno njegovi dodaci I. i II.

               (1)  Dodatni podaci o identifikaciji i specifikaciji aktivne tvari dostupni su u izvješću o produljenju.

            PRILOG II.
            Prilog Provedbenoj uredbi (EU) br. 540/2011 mijenja se kako slijedi:

                        1.

                        u dijelu A unos 117. za 1-metilciklopropen briše se;

                        2.

                        u dijelu B dodaje se sljedeći unos:

                                    Br.

                                    Uobičajeni naziv, identifikacijski brojevi

                                    Kemijski naziv prema IUPAC-u

                                    Čistoća (1)

                                    Datum odobrenja

                                    Prestanak odobrenja

                                    Posebne odredbe

                                    „136

                                    1-metilciklopropen
                                    CAS br. 3100-04-7
                                    CIPAC br. 767

                                    1-metilciklopropen

                                    ≥ 980 g/kg (tehnički koncentrat)
                                    Sljedeće nečistoće izazivaju zabrinutost u toksikološkom smislu i ne smiju prelaziti sljedeću razinu u tehničkom materijalu (tehnički koncentrat):

                                                —

                                                1-kloro-2-metilpropen: najviše 0,2 g/kg,

                                                —

                                                3-kloro-2-metilpropen: najviše 0,2 g/kg.

                                          Za 1-metilciklopropen dobiven in situ toksikološki su relevantne nečistoće heptan i metilcikloheksan. Te nečistoće ne bi trebale iznositi više od 10 %.

                                    1. kolovoza 2019.

                                    31. srpnja 2034.

                                    Dopušten za uporabu isključivo kao sredstvo za reguliranje rasta biljaka za skladištenje nakon berbe u skladištima koja se mogu hermetički zatvoriti.
                                    Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za 1-metilciklopropen, a posebno njegovi dodaci I. i II.”

               (1)  Dodatni podaci o identifikaciji i specifikaciji aktivne tvari dostupni su u izvješću o produljenju.